จะมีน้ำสีขาวๆขุ่นๆไหลออกมาติดกางเกงในทุกวันเลยค่ะ ไม่รู้เพราะอะไร แล้วก็มีกลิ่นแรงมาก ไม่กล้าออกไปหาใครเลยค่ะ
สวัสดีค่ะ การมีน้ำสีขาวขุ่นๆ ออกมาทุกวัน ร่วมกับมีกลิ่นแรงมาก โดยที่ไม่มีอาการคันหรือแสบช่องคลอด ไม่มีปวดท้องน้อย น่าจะเกิดจากมีการอักเสบของช่องคลอดจากเชื้อแบคทีเรีย (bacterial vaginosis) ซึ่งปัจจัยที่อาจทำให้เกิด เช่น จากการสวนล้างช่องคลอดบ่อยไป หรือใช้สบู่หรือน้ำยาที่มีความรุนแรง หรือเกิดจากการทานยาปฏิชีวนะฆ่าเชื้อบ่อยๆ การมีเพศสัมพันธ์มากกว่า 1 คน หรือมีการเปลี่ยนคู่นอน แต่ไม่จัดเป็นโรคติดต่อทางเพศสัมพันธ์ค่ะ เพราะฝ่ายชายจะไม่ได้ติดเชื้อชนิดนี้ไปด้วย ซึ่งหากอาการตกขาวเกิดจากสาเหตุนี้ อาจไม่จำเป็นต้องพบแพทย์ เพราะสามารถหายเองได้ หากหลีกเลี่ยงปัจจัยในการเกิดดังกล่าว แต่หากอาการเป็นมาก อาจทานยาปฏิชีวนะฆ่าเชื้อ เช่น เมโทรนิดาโซล (metronidazole), คลินดามัยซิน (clindamycin) เป็นต้นอย่างไรก็ตาม หากอาการไม่หายไป หรือมีอาการแสบหรือคันช่องคลอดร่วม มีปวดท้องน้อย ก็ควรไปพบสูติ-นรีแพทย์เพื่อรักษาค่ะ